ಮಸ್ಕಿ ಬೈಎಲೆಕ್ಷನ್ ಸಿದ್ಧತೆ ನಡುವೆ ಕಬ್ಬಡ್ಡಿ ಆಡಿ ಜನರನ್ನು ರಂಜಿಸಿದ ಮಾಜಿ ಶಾಸಕ ರಾಯಚೂರು: ಮಸ್ಕಿ ಕ್ಷೇತ್ರದ ಉಪಚುನಾವಣೆಗೆ ದಿನಾಂಕ ಘೋಷಣೆಯಾಗಬೇಕಿದೆ. ಈಗಾಗಲೇ ರಾಜಕೀಯ ಪಕ್ಷಗಳು ಎಲೆಕ್ಷನ್ಗೆ ತಯಾರಿ ನಡೆಸುತ್ತಿದ್ದು ಅಖಾಡ ಸಿದ್ಧವಾಗುತ್ತಿದೆ. ಈ ಮಧ್ಯೆ ಮಾಜಿ ಶಾಸಕ ಪ್ರತಾಪಗೌಡ ಪಾಟೀಲ್ ಮಸ್ಕಿ ತಾಲೂಕಿನ ಬಳಗಾನೂರಿನಲ್ಲಿ ಯುವಕರೊಂದಿಗೆ ಕಬ್ಬಡ್ಡಿ ಆಡಿದ್ದಾರೆ. ಬಳಗನೂರು ಬಸವೇಶ್ವರ ಪ್ರೌಢಶಾಲೆಯ ದೈಹಿಕ ಶಿಕ್ಷಕ ಮಹಾದೇವಪ್ಪನವರ ಸ್ಮರಣಾರ್ಥ ಹೊನಲು ಬೆಳೆಕಿನ ಕಬಡ್ಡಿ ಪಂದ್ಯಾವಳಿ ಆಯೋಜಿಸಲಾಗಿತ್ತು. ಈ ವೇಳೆ ತಮ್ಮೆಲ್ಲಾ ಟೆನ್ಷನ್ ಮರೆತ ಮಾಜಿ ಶಾಸಕ ಯುವಕರೊಂದಿಗೆ ಸೇರಿ ತಾವೂ ಕಬ್ಬಡ್ಡಿ ಆಟವಾಡಿದ್ದಾರೆ. ಆ ಮೂಲಕ ಜನರನ್ನು ರಂಜಿಸಿದ್ದಾರೆ.